26.novembril toimus Linnamäel LASi majas esimene kaasav beebikontsert „Väike hommikumuusika“.
Kontserdi sisu toetub teadmisele, et muusika kuulamine ja sellega tegelemine toetab lapse aju arengut ning kognitiivseid võimeid.
Vabas õhkkonnas vaipadel istudes ja mängides kuulasid lapsed Merlin Porkma (viiul) ja Ingrid Tambergi (klaver) esituses peamiselt klassikalisest muusikast koosnevat kava.
Esitusele tulid nt Vivaldi, Mozarti, Griegi, Tšaikovski jt teosed.
Kontsert andis pisikestele kuulajatele võimaluse erinevate pillidega kaasa musitseerida, lisaks tunti rõõmu paberilumest, tantsimisest ja toredast seltskonnast.
Tegijad loodavad kõigiga uuesti kohtuda taas jaanuari lõpus!